
Nr. 1
Subiectul I
[bookmark: _Hlk163757396] Scrieţi pe foaia de test litera corespunzătoare răspunsului corect, pentru fiecare dintre situaţiile de mai jos. Este corectă o singură variantă de răspuns.   30 puncte 
1.Pentru Andrei materia preferată este Chimia. Lucrează cu plăcere la această disciplină, studiază foarte mult, participă la diverse concursuri de specialitate ceea ce arată orientarea sa către acest domeniu. Exemplul ilustrează:
a) concepția despre lume și viață a elevului;
b) prezența intereselor, ca formațiuni motivaționale;
c) convingerile sale;
d) aspirațiile sale.
2. Mariei îi place să citească fiind dornică de a ști cât mai multe lucruri, de a învăța și dobândi noi cunoștințe. Pentru ea lectura vine din nevoia de a explora, din curiozitatea de a cunoaște. Acest fapt face referire la:
a) o trebuință externă;
b) nevoia de a primi aprobarea celorlalți;
c) nevoia de a obține note bune;
d) motivația cognitivă.
3. Când o persoană plânge pentru a impresiona, a obține acordul sau ceea ce și-a propus, rolul expresiilor emoționale evidențiat este :
a) rolul de comunicare;
b) rolul de contagiune;
c) rolul de influențare;
d) rolul de accentuare.
4. Ansamblul modificărilor expresive care se realizează cu participarea elementelor mobile ale feței reprezintă:
a) pantomimica;
b) mimica;
c) ținuta;
d) gesturile.
5.La Fontaine spunea, într-o fabulă a sa, că atunci când o broască își propune să se umfle pentru a ajunge un elefant, sfârșește prin a plesni. Acest fapt face referire la:
a) o motivație necorespunzătoare;
b) un nivel de aspirații mult prea înalt în raport cu posibilitățile reale;
c) o motivație negativă;
d) un nivel minim de performanță
Subiectul II
Citiţi cu atenţie enunţurile următoare și stabiliți valoarea lor de adevăr printr-o argumentare succintă: 20 pct
1. Trebuințele declanșează un comportament de satisfacere.
2. Submotivarea este rezultatul unui echilibru intre intensitatea motivației si dificultatea activității
3. Procesele afective sunt polare.
4. Cupiditatea este un sentiment care constă în amplificarea propriului eu.

Subiectul III
Citiți, cu atenție, textul de mai jos: Emoțiile acționează ca o apă ce rupe digurile, pasiunile acționează ca un torent care-și scobește din ce în ce mai profund albia.(  I. Kant)
Pornind de la textul dat, răspundeți următoarelor cerințe:
1. Definiți cele două concept psihice la care face referire textul dat. 10 puncte
2. Explicați două caracteristici ale unuia dintre conceptele menționate la punctul 1. 10 puncte
3. Construiți cate un exemplu prin care să ilustrați  rolul functional, precum și rolul disfuncțional al unei emoții. 10 puncte
4. Argumentaţi rolul expresiilor emoționale în procesul de integrare într-un grup de prieteni. 10 puncte










Nr. 2 
Subiectul I
 Scrieţi pe foaia de test litera corespunzătoare răspunsului corect, pentru fiecare dintre situaţiile de mai jos. Este corectă o singură variantă de răspuns.   30 puncte 
1. Uneori putem să fim bine sau prost dispuși fară să ne dăm seama care este cauza, însă la o analiză mai atentă aceasta poate fi depistată și înlăturată. Acest exemplu ilustrează:
a) o dispoziție afectivă;
b) o emoție curentă;
c) un sentiment;
d) un afect 
2.Când un elev tratează cu ușurință, subestimează importanța unei lucrări, teze sau a unui examen poate ajunge la eșec. În această situație:
a) optimul motivațional îl dezorganizează, conducând la nerealizarea sarcinii;
b) elevul este supramotivat, cheltuindu-și toate resursele înainte de a se confrunta cu sarcina;
c) elevul este submotivat, ceea ce conduce la nerealizarea sarcinii;
d) elevul are un nivel de aspirații scăzut.
3. Ceea ce-i determină pe oameni să se alăture, să formeze comunități, să se asocieze în organizații este:
a) nevoia de securitate;
b) nevoia de ordine;
c) nevoia de a explora, de a cunoaște;
d) nevoia de apartenență
4. Furia, groaza, râsul în hohote sunt:
a) afecte;
b) trăiri afective de proveniență organică;
c) dispoziții afective;
d) emoții curente.
5. În anumite situații putem să simțim bucuria, admirația, simpatia, în altele dimpotrivă tristețea, disprețul, antipatia. Acest fapt ilustrează:
a) polaritatea proceselor afective;
b) fluctuația proceselor afective;
c) intensitatea proceselor afective;
d) profunzimea proceselor afective;
[bookmark: _Hlk163757544]
Subiectul II
Citiţi cu atenţie enunţurile următoare și stabiliți valoarea lor de adevăr printr-o argumentare succintă: 20 pct
1.Afectele sunt procese afective complexe.
2.Motivația intrinsecă este ineficientă.
3.Fanatismul este o dispoziție afectivă.
4.Formarea unui sentiment parcurge si o etapă de cristalizare .

Subiectul III
Citiți, cu atenție, textul de mai jos: Motivația umană se caracterizează prin complexitate, varietate si ierarhie, iar la baza ierarhiei se află trebuințele și motivele.
Pornind de la textul dat, răspundeți următoarelor cerințe:
1. Definiți cele două concept psihice la care face referire textul dat. 10 puncte
2. Explicați două caracteristici ale unuia dintre conceptele menționate la punctul 1. 10 puncte
3. Construiți cate un exemplu prin care să ilustrați  efectele motivației negative, precum și ale motivației afective în desfășurarea unei activități. 10 puncte
4. Argumentaţi rolul optimumului motivational în atingerea performanței într-un domeniu de activitate. 10 puncte



